‘ওয়েলকাম ব্যাক, গোটা বিশ্ব তোমাদের মিস করছিল’, সুনীতারা ফিরতেই বার্তা মোদির

নয়াদিল্লি: যুদ্ধ জয়ের হাসি, ঘরে ফিরল মেয়ে। মহাকাশে (space) দীর্ঘ ৯ মাসের বন্দিদশা ঘুচিয়ে দেশে ফিরেছেন সুনীতা উইলিয়ামস (Sunita Williams)। গোটা বিশ্ব সুনীতা ও বুচের (Butch Wilmore) ফের অপেক্ষায় দিন গুনছিল। সেই অপেক্ষার প্রহর শেষ হল গৌরবের মধ্য দিয়ে। উচ্ছ্বসিত ভারতবাসী। আদতে গুজরাতে ঝুলাসান গ্রামের মেয়ে সুনীতা। মেয়ে পৃথিবীর মাটি ছুঁতেই উচ্ছ্বসিত গোটা গ্রাম।

Welcome back, #Crew9! The Earth missed you.

Theirs has been a test of grit, courage and the boundless human spirit. Sunita Williams and the #Crew9 astronauts have once again shown us what perseverance truly means. Their unwavering determination in the face of the vast unknown… pic.twitter.com/FkgagekJ7C

— Narendra Modi (@narendramodi) March 19, 2025

সুনীতার ফেরার অপেক্ষায় দিন গুনছিলেন প্রধানমন্ত্রী নরেন্দ্র মোদি। উচ্ছ্বসিত প্রধানমন্ত্রী। সুনীতার পৃথিবীর মাটিতে পা রাখার পরেই মোদিরা বার্তা ‘ওয়েলকাম ব্যাক। গোটা বিশ্ব তোমাদের মিস করছিল। একই সঙ্গে এই মহাকাশযাত্রাকে সফল করে তোলার জন্য গোটা বিশ্বের বিজ্ঞানমহলকে ধন্যবাদ জানিয়েছেন। মোদি লিখেছেন, ”মহাকাশযাত্রা সবসময়ই গণ্ডি পার করে যাওয়ার প্রয়াস। তার জন্য প্রয়োজন প্রবল মানসিক শক্তি, আত্মবিশ্বাস, সাহস। তার পরেই স্বপ্ন সত্যি করা যায়। উইলিয়ামস তাঁর কেরিয়ার জুড়ে সেটাই করেছেন এবং করে আসছেন। প্রধানমন্ত্রীর আরও সংযোজন, যাদের চেষ্টায় সুনীতারা আজ সুরক্ষিত ভাবে ফিরে এলেন তাদের প্রচেষ্টাকে কুর্নিশ জানাই’।

আরও পড়ুন: পৃথিবীর স্পর্শ পেলেন সুনীতা, উচ্ছ্বাসে ভাসছে বিশ্ব

উল্লেখ্য, মঙ্গলবার সকাল ১০টা ৩৫ নাগাদ শুরু হয় সুনীতাদের ফেরার যাত্রা। এরপর বুধবার আটলান্টিক মহাসাগরে নিরাপদে অবতরণ করানো হয় তাঁদের। যা লাইভ সম্প্রচার করে নাসা। অবতরণের সময় উপস্থিত ছিল মার্কিন নৌসেনার বোট। সেখান থেকে হাইড্রোলিক পদ্ধতিতে জাহাজে তোলা হয় সুনীতাদের। এরপর ড্রাগন ক্যাপসুল থেকে ৮টে ২২ নাগাদ বেরিয়ে আসেন তারা। সেখান থেকে তাঁরা রওনা দেন হিউস্টন জনসন স্পেস সেন্টারের উদ্দেশে। সেখানেই আপাতত থাকবেন তারা।

ভারতে আসার কথা রয়েছে সুনীতার। তবে সেটি কবে তা এখনও জানা যায়নি। সুনীতা ভাইয়ের স্ত্রী ফাল্গুনী পাণ্ডিয়া জানিয়েছেন, এই বছরের মধ্যে ভারতে আসার কথা। তবে কবে সেই ব্যাপারে এখনই কিছু বলতে পারছি না।